بوجمبورا

بوجمبورا  برونڈی کا ایک کمیون ہے جو بوجمبورا میری صوبہ میں واقع ہے۔

تفصیلات 
بوجمبورا کا رقبہ 86.52 مربع کیلومیٹر ہے اور اس کی مجموعی آبادی 497,166 افراد پر مشتمل ہے اور 774 میٹر سطح سمندر سے بلندی پر واقع ہے۔ بوجمبورا (سابقہ اووزومبرا) برونڈی کا دارالحکومت ہے جو تنجائیکا جھیل کے شمال مشرقی کنارے پر آباد ہے۔ بوجمبورا برونڈی کا سب سے بڑا شہر اور انتظامی، مواصلاتی، اقتصادی مرکز ہے۔ بوجمبورا برونڈی کی مرکزی بندرگاہ بھی ہے جہاں سے ملک کی اہم برآمداد مثلا کافی، کپاس، چمڑا وغیرہ باہر بھیجی جاتی ہیں۔

تاریخ 

بوجمبورا ایک چھوٹے گاؤں سے بڑا شہر 1889ء میں بنا، جب اس کو مشرقی افریقا میں جرمنی کی فوجی چوکی بنایا گیا۔ پہلی جنگ عظیم کے بعد اس کو بلجئین لیگ آف نیشنز کا انتظامی مرکز بنایا گیا۔ 1962ء میں برونڈی کی آزادی کے بعد اس کا نام اووزومبرا سے تبدیل کر کے بوجمبورا رکھا گیا۔ آزادی کے بعد سے اب تک بوجمبورا جو دو مذہبی گروہوں ہوٹو ملیشیا اور مخالف ٹسٹی اکثریت والی برونڈی کی افواج کے فسادات کی زد میں ہے۔

شہر کا مرکز کالونی طرز پر ایک بڑے بازار، قومی اسٹیڈیم، بڑی مسجد وغیرہ پر مشتمل ہے۔ شہر کے عجائب گھر کو برونڈی کے قومی عجائب گھر کا درجہ حاصل ہے اور یہاں برونڈی کے لوگوں کے طرز رہن سہن اور جغرافیعہ سے متعلق عجائبات رکھے گئے ہیں۔ دوسری تفریحی جگہوں میں روسیزی نیشنل پارک، موگرے کی چٹان جہاں خیال کیا جاتا ہے کہ ڈیوڈ لونگسٹن اور ہینری سٹینلے کی ملاقات ہوئی (جبکہ یہ خیال بھی موجود ہے کہ یہ ملاقات تنزانیہ کے شہر اوجی جی میں ہوئی) اور نیل کی جنوبی ترین شاخ کا منبہ ہے جس کو مقامی لوگ نیل کا منبہ قرار دیتے ہیں۔

اس کے علاوہ شہر میں بوجمبورا کا ائر پورٹ اور یونیورسٹی آف بوجمبورا واقع ہیں۔ اور یہی وہ شہر ہے جہاں ڈزنی کی فلم جارج آف جنگل کی زیادو تر فلم بندی ہوئی۔

آب و ہوا

جڑواں شہر 
شہر بوجمبورا کا جڑواں شہر ہیفئی ہے۔

نگار خانہ

مزید دیکھیے 
 برونڈی
 فہرست برونڈی کے شہر

حوالہ جات 

1871ء میں آباد ہونے والے مقامات
افریقا میں 1871ء کی تاسیسات
افریقی دارالحکومت
برونڈی کے آباد مقامات
برونڈی کے شہر
بوجومبرا
سابقہ قومی دار الحکومت
کامنز زمرہ جس کا ربط ویکی ڈیٹا پر ہے